14 de maig

El 14 de maig és el cent trenta-quatrè dia de l'any del calendari gregorià i el cent trenta-cinquè en els anys de traspàs. Queden 231 dies per a finalitzar l'any.

Esdeveniments 
Països Catalans
 1640 - Santa Coloma de Farners (la Selva): les tropes de Felip IV destrueixen la vila (Guerra dels Segadors).
 1861 - Cau un meteorit a Canyelles.
 1892 - Barcelonaː Estrena de L'ànima morta, d'Àngel Guimerà, al teatre Novetats.
 2018 - El Parlament de Catalunya investeix Joaquim Torra i Pla com a 131è president de la Generalitat de Catalunya.

Resta del món
 1264 - Lewes (Anglaterra): S'hi esdevé la Batalla de Lewes.
 1509 - Agnadello (Itàlia): S'hi esdevé la Batalla d'Agnadello.
 1607 - Colònia de Virgínia, Regne d'Anglaterra: Fundació de Jamestown, primer assentament britànic permanent a Amèrica
 1763 - Bolonya: S'inaugura el Teatro Comunale amb l'òpera Il trionfo di Clelia, de Gluck.
 1836 - Velasco (Texas): el president de Mèxic Antonio López de Santa Anna, que havia estat presoner pels texans, firma el Tractat de Velasco que reconeix la independència de Texas i fixa el límit entre els dos estats al Rio Bravo. Tot i que l'exèrcit mexicà es va retirar, el govern mexicà no va reconèixer el tractat al·legant que Santa Anna no tenia capacitat per signar-lo i van continuar amb la guerra d'independència de Texas.
 1948 - Tel Aviv (Israel): es proclama la independència de l'estat d'Israel, el dia que expirava el mandat britànic sobre Palestina, en el territori atorgat pel pla de les Nacions Unides el 1947.
 1962 - Atenes (Grècia): contrauen matrimoni els Reis d'Espanya: Joan Carles de Borbó i Sofia de Grècia.
 2006 - Shanghai (Xina): Dani Pedrosa es proclama guanyador del G.P. de la Xina en MotoGP. És la primera victòria en aquesta categoria.
 2017 - París (França): Emmanuel Macron és investit 25è President de la República francesa.

Naixements 
Països Catalans
 1701 - Ontinyent (la Vall d'Albaida): Onofre Peñalva Donat, compositor i músic valencià del Barroc (m. 1767?).
 1807 - Vilafranca (l'Alt Maestrat): Marcelino Andrés y Andrés, metge i botànic (m. 1852).
 1848 - Barcelona: Mercè Abella, actriu catalana de l'últim terç del segle XIX (m. 1924).
 1850 - Sant Julià d'Altura: Miquel Ustrell i Serrabogunyà, propietari rural català.
 1853 - Barcelona: Claudi López i Bru, segon Marquès de Comillas i Gran d'Espanya, empresari i filantropcatalà.(m. 1925).
 1883 - València: Teresa Idel, cantant de sarsuela i actriu valenciana (m. 1969).
 1907 - Borriana, Plana Baixa: Vicent Enrique i Tarancón, cardenal valencià.
 1914 - Pineda de Mar (Maresme): Joaquim Soms i Jané, compositor de sardanes català (m. 2012).
 1918 - la Font de la Figuera, València: Raquel Payà, pedagoga valenciana (m.1972).
 1925 - Valènciaː Maria Beneyto Cuñat, poeta valenciana (m. 2011).
 1950 - Birminghamː Valerie Powles, mestra i activista veïnal anglesa instal·lada al Poble-sec de Barcelona (m. 2011).
 1961 - Reusː Maria del Carme Miralles i Guasch, geògrafa i política catalana, diputada al Congrés dels Diputats en la VII Legislatura.
 1962 - L'Hospitalet de Llobregat, Barcelonès: Ferran Adrià, cuiner català.
 1967 - Barcelona (el Barcelonès): Marc Parrot, compositor i cantant català.
 1979 - Arenys de Munt (el Maresme): Mercè Llorens, actriu catalana.

Resta del món
 1316 - Praga (Regne de Bohèmia): Carles I de Bohèmia, Rei dels Romans (a partir de 1346), rei de Bohèmia (a partir de 1347) i emperador del Sacre Imperi Romanogermànic (a partir del 1355) (m. 1378).
 1553 - París: Margarida de Valois, princesa de França i reina de Navarra i de França.
 1666 -Torí, Ducat de Savoia: Víctor Amadeu II de Savoia, duc de Savoia (1675 - 1732), i posteriorment rei de Sicília (1713-1720) i rei de Sardenya (1720-1732).
 1701 - Hurworth-on-Tees, Comtat de Durham, Anglaterra: William Emerson, matemàtic anglès conegut pels seus llibres de text (m. 1782).
 1771 - Newtown, Powys (Gal·les): Robert Owen, socialista utòpic, considerat com el pare del cooperativisme i de l'Owenisme (m. 1858).
 1832 - Königsberg, Prússia: Rudolf Lipschitz, matemàtic alemany (m. 1903).
 1863 - Hamilton, Ontàrio: John Charles Fields, matemàtic canadenc.
 1895 - Nova Zagora, Bulgàriaː Rachel Bespaloff, escriptora i filòsofa, nacionalitzada americana, de llengua francesa (m. 1949).
 1902 - Riga: Lūcija Garūta, compositora i pianista de procedència letona (m. 1977).
 1918 - Teddington, Gran Bretanya: June Duprez, actriu anglesa.
 1922 - Veliko Trgovišće: Franjo Tuđman, polític i militar croat,va ser el primer president de Croàcia durant els anys 1990 (m. 1999).
 1935 - Sevilla: Enriqueta Vila Vilar, historiadora americanista i professora investigadora espanyola.
 1936 - Romaː Franca Bettoia, actriu italiana.
 1943:
 Aizarnazábal, Guipúzcoa: José Manuel Ibar Azpiazu, Urtain, boxejador.
 Bishopbriggs (Escòcia): Jack Bruce, compositor, cantant i multiinstrumentista escocès.
 l'Havana: Tania León, directora d'orquestra i compositora cubana.
 1944 - Modesto (Califòrnia, Estats Units): George Lucas, director, productor i guionista estatunidenc.
 1945 - Kiryat Bialik (Israel): Yochanan Vollach, futbolista israelià.
 1952
 Chicago (Illinois, Estats Units): Robert Zemeckis, director, productor i guionista estatunidenc.
 Dumbarton (Escòcia): David Byrne, cantant, compositor, músic, productor, artista, escriptor, actor i cineasta escocès-americà, fundador dels Talking Heads.
 1971 - Nova Yorkː Sofia Coppola, directora de cinema, guionista, productora i dissenyadora de moda estatunidenca.
 1984 - White Plains (Nova York), EUA: Mark Zuckerberg, programador informàtic i empresari, cofundador de Facebook.
 1993 -  Shandong (Xina): Han Shuai (xinès: 韩帅) ,guionista i directora de cinema xinesa.

Necrològiques 
Països Catalans
 1464 - Cartoixa d'Escaladei (Priorat): venerable Joan Fort, monjo i autor místic (n. 1406).
 1974 - Barcelona (Barcelonès): Hipòlit Lázaro, tenor català (n. 1887).
 1978 - Barcelona (Barcelonès): Enric Ortega, cantautor, llavors membre d'Al Tall.
 1998 - Figueresː Camil·la Lloret Altafulla, professora de música catalana (n. 1903).
 2009 - Incaː Xesca Ensenyat,  escriptora i bloguera pollencina (n. 1952).
 2023 - Barcelona: Ferran Olivella i Pons, futbolista català (n. 1936).

Resta del món
 1791 - Berlín: Francesca Lebrun, soprano i compositora alemanya (n. 1756).
 1847 - Berlín, Alemanya: Fanny Mendelssohn, compositora i pianista alemanya (n. 1805).
 1912 - Estocolm, Suècia: August Strindberg, escriptor suec (n. 1849).
 1925 - Norfolk, Anglaterra: Henry Rider Haggard, escriptor britànic (n. 1856).
 1943 - Brussel·les, Bèlgica: Henri La Fontaine, advocat belga, Premi Nobel de la Pau de l'any 1913 (n. 1854).
 1957 - Nogent-a-Marne, Françaː Marie Vassilieff, artista pintora i escultora russa, dissenyadora i decoradora teatral (n. 1884).
 1960 - Nova York (EUA): Lucrezia Bori, cèlebre cantant valenciana d'òpera, soprano lírica (n. 1887).
 1980 - Londres (Regne Unit): Hugh Griffith, actor britànic.
 1987 - Nova York (EUA): Rita Hayworth, actriu i ballarina estatunidenca (n. 1918)
 1991 - Pequín (Xina): Jiang Qing (en xinès: 江青, en pinyin: Jiāng Qīng) va ser una destacada líder comunista xinesa, nascuda en un any no ben determinat entre 1912 i 1914 a Zhucheng, província de Shandong. Va ser esposa de Mao Zedong i membre de la Banda dels Quatre.
 1995 - Randallstown, Maryland (EUA): Christian Boehmer Anfinsen, químic i bioquímic estatunidenc, Premi Nobel de Química de l'any 1972 (n. 1916).
 1998 - Los Angeles (Califòrnia, EUA): Frank Sinatra, actor i cantant estatunidenc.
 2011 - Lundː Birgitta Trotzig, escriptora sueca, membre de l'Acadèmia Sueca des de 1993 (n. 1929).
 2015 - Las Vegas (Nevada, EUA): B.B. King, guitarrista de blues i compositor nord-americà (n. 1925).
 2021 - Tallinn, Estònia: Ester Mägi, compositora estoniana (n. 1922).

Festes i commemoracions 
 Santoral: sants Maties apòstol; Fèlix i Fortunat, màrtirs; Víctor i Corona, màrtirs; Bonifaci de Tars, màrtir, i Aglaida de Roma; Isidor de Quios, màrtir, patró de Mollerussa; Erembert de Tolosa, bisbe; Ponç de Cimiez, bisbe i màrtir, i Ponç de Pradleves, màrtir; sant Mixel Garicoitz, prevere i fundador; beat Gil de Vouzela, prevere, Santa Alba, Verge de l'Alba patrona de Tàrrega.
 Festa local de Bolvir, a la comarca de la Cerdanya
 Festa local de Viliella, a la comarca de la Cerdanya
 Aplec a l'Ermita de Sant Bonifaci de Vinaixa, a la comarca de les Garrigues.

Referències 

14